cyanic-selkie/wikianc huggingface dataset:
Դրախտավարդ
Նկարագրություն
Մշտադալար կամ տերևաթափ թուփ է, հազվադեպ՝ ծառ, բարձրությունը՝ մինչև 3 մ։ Տերևները հակադիր են, պարզ, սրածայր, օվալաձև, երբեմն՝ թաթանման, ատամնաեզր։ Վերին մակերեսը մուգ կանաչ է, ստորինը՝ բաց կանաչ։ Նկատելիորեն աչքի է ընկնում տերևաջղերը, որոնց շնորհիվ տերևները ուռուցիկ են թվում։ Ծաղկաբույլը վահանաձև, հուրանաձև կամ գնդաձև հովանոց է, որի եզրային ծաղիկներն անսեռ են, խոշոր, իսկ կենտրոնինը՝ երկսեռ, մանր։ Աչքի չեն ընկնում պսակաթերթիկները։ Դրանք գտնվում են ծաղկի կենտրոնում, չբացված վիճակում։ Սակայն շատ գեղեցիկ են բաժակաթերթիկները, որոնք բավականին խոշոր են և բազմերանգ, հիմնականում սպիտակ, կարմիր, վարդագույն, կապույտ և այլն։ Թաղարներում մշակվող տեսակների մեծ մասը ծաղկում է վաղ գարնանից մինչև ուշ աշուն։ Պտուղը 4-5-բնանի տուփիկ է։ Սերմերը մանր են, հաճախ՝ թևավոր։ Որոշ տեսակներ դեղաբույսեր են. հուրանավոր բոլոր օրգանները պարունակում են ալկալոիդներ, ածխաջրեր, ֆլավոնիդներ, կումարին, կաուչուկ։ Բնափայտն ամուր է և սպիտակ, օգտագործվում է փայտամշակման արտադրությունում, ինչպես նաև թղթի արտադրության մեջ ։
Արտաքին հղումներ
Կատեգորիա:Ծաղկավոր բույսեր Կատեգորիա:Քարբեկածաղկավորներ Կատեգորիա:Մշտադալար բույսեր
Բահարսըխ (այլ կիրառումներ)
Բահարսըխ, կարող է վերաբերել՝
Լինքոլն (այլ կիրառումներ)
Անձնանուններ
Սկրյագովկա (գյուղ, Տրոստյանեցի շրջան)
Սկրյագովկա (Скрягівка), գյուղ Ուկրաինայի Սումիի մարզի Տրոստյանեցի շրջանում։
2001 թվականի տվյալներով Սկրյագովկա գյուղում բնակվում էր 188 մարդ։
Արտաքին հղումներ
Կատեգորիա:Ուկրաինայի Սումիի մարզի Տրոստյանեցի շրջանի բնակավայրեր Կատեգորիա:Ուկրաինայի գյուղեր
Ժողովածու (1476)
|Ստացող՝ = Յակոբ քհյ |Տարեթիվ = 1634 |Թերթեր = 180 |Նյութ՝ = թուղթ |Չափս = 28x21.5 |Գիր = երկսյուն, նոտրգիր, բոլորագիր |Տող = 29 |Կազմ = կաշեպատ տախտակ դրոշմազարդ |Մանրանկարչություն = կիսախորան, լուսանցազարդ Ժողովածու 1476, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1476 թվի տակ։ Ձեռագիրը գրվել է 1634 թվականին/թվականներին Անդրես դպիր գրիչի կողմից։Ստացողը եղել է Յակոբ քհյ-ն։ Գրված է թղթի վրա, որը ունի 28x21.5 չափս։ Ձեռագիրը կազմված է 180 թերթից։ Գրված է երկսյուն, նոտրգիր, բոլորագր-ով։ Ունի կիսախորան, լուսանցազարդ մանրանկարներ։ Պահպանակը ունի 2 էջ, գրված է՝ թուղթ-ի վրա՝ բոլորագր-ով։ Կազմը` կաշեպատ տախտակ դրոշմազարդ, աստառը՝ շերտազարդ կտավ։ Հիշատակարաններ՝ 132ա ,:
Բովանդակություն
Կատեգորիա:Մատենադարանի ձեռագրեր
Լիոն շրջան (այլ կիրառումներ)
Լիոն շրջան, կարող է վերաբերել՝
Ասյութ (մուհաֆազ)
Ասյութի մարզ (أسيوط‎‎), Եգիպտոսի Արաբական Հանրապետության 29 մուհաֆազաներից մեկը ։ Ասյությի մաուֆազայի վարչական կենտրոնը համարվում է համանուն քաղաքը, որը հանդիսանում է նաև վարչական միավորի ամենախոշոր բնակավայրը։ Մուհաֆազան դեպի ծով ելք չունի։
Մաուֆազան զբաղեցնում է 13 720 կմ² տարածք և համարվում է 8-րդ ամենամեծ վարչական միավորը երկրի ներսում։ Համարվում է Եգիպտոսի Արաբական Հանրապետության գլխավոր զբոսաշրջային մարզերից մեկը։
Վարչական բաժանում
Մաուֆազան իր հերթին բաժանված է 11 շրջանների, որոնցից մի քանիսը ունեն քաղաքային կարգավիճակ.
Բնակչություն
2006 թվականի տվյալներով՝ մաուֆազայի ընդհանուր բնակչությունը կազմում է 3 441 597 մարդ։ Այդ ցուցանիշով այն գրավում է 10-րդ տեղը Եգիպտոսի Արաբական Հանրապետության մարզերի շարքերում։ Բնակչության միջին խտությունը կազմում է 250,85 մարդ/կմ²։
Հիմնական բնակիչներն արաբներն են, որոնք մեծ մասամբ դավանում են իսլամ։ Մյուս խոշոր ազգային փոքրամասնություններից են բեդվիններն ու նուբիացիները։
Նոր ազդարար
«Նոր ազդարար», գրական-հրապարակախոսական եռամսյա պարբերաթերթ։
Ասյութ (մուհաֆազ)
Բնակչություն
Ասյութի մուհաֆազայի պաշտոնական լեզուն արաբերենն է, որը աֆրասիական ընտանիքի սեմական լեզվախմբին պատկանող լեզու է։
Նշումներ
Կատեգորիա:Եգիպտոսի մուհաֆազաներ
Նոր ազդարար
Պատմություն
Լույս է տեսել 1950–1980 թվականներին Կալկաթայում։ Խմբագիր՝ Զեբեդիա Հանանյան։
Նպաստել է հնդկահայ համայնքի ազգապահպանությանը, Հայաստան-Սփյուռք կապերի ամրապնդմանը, սեր արթնացրել հայրենիքի, մայրենի լեզվի ու մշակույթի նկատմամբ։ Մեծ տեղ է հատկացրել պարսկահայ և հնդկահայ գաղութների պատմությանը։
Բարիոն
Բարիոն (հուն․ βαρύς - ծանր), պրոտոնից ոչ թեթև, կիսամբողջ սպինով ուժեղ փոխազդեցության տարրական մասնիկների՝ հադրոնների խումբ։ Այդ խմբին են պատկանում պրոտոնը, նեյտրոնը, հիպերոնները, ինչպես նաև բարիոնային ռեզոնանսները։ Բարիոնին համապատասխան հակամասնիկները կոչվում են հակաբարիոններ։ Փորձնական տվյալների հիման վրա յուրաքանչյուր բարիոնին վերագրվում է հատուկ քվանտային թիվ՝ բարիոնային լիցք։ Եթե ընդունենք, որ բոլոր բարիոնների բարիոնային լիցքը հավասար է +1-ի, բոլոր հակաբարիոններինը՝ -l-ի, իսկ մնացած հադրոններինը՝ 0-ի, ապա կարելի է ձևակերպել բարիոնային լիցքի պահպանման օրենքը, ըստ որի, ցանկացած մեկուսացված համակարգի գումարային բարիոնային լիցքը (համակարգի բարիոնների և հակաբարիոնների քանակների տարբերությունը) մնում է հաստատուն։ Ըստ մյուս քվանտային թվերի (սպին, զույգություն և այլն), բարիոնի խումբն իր հերթին բաժանվում է համապատասխան ենթախմբերի՝ իզոտոպիկ և ունիտար մուլտիպլետների։
Կատեգորիա:Բարիոններ
Գիտությունների ակադեմիայի լեռնաշղթա
Գիտությունների ակադենիայի լեռնաշղթա (Хребет Академии Наук, Qatorkuhi Akademiyai Fanho), լեռնաշղթա Տաջիկստանի Պամիրի արևմուտքում։ Երկարությունը 110 կմ Է։ Լեռնաշղթայի առավելագույն բարձր կետն է Իսմոյիլ Սոմոնիի պիկը (խորհրդային ժամանակաշրջանում հայտնի է եղել որպես Ստալինի պիկ և Կոմունիզմի պիկ)՝ 7495 մ։ Հայտնագործել է Նիկոլայ Կորժենևսկին, 1927 թվականին և կոչել ԽՍՀՄ գիտությունների ակադեմիայի անունով։
Կատեգորիա:Լեռնաշղթաներ այբբենական կարգով Կատեգորիա:Ասիայի լեռնաշղթաներ
Նիկիտինցի (գյուղ, Յարմոլինի շրջան)
Նիկիտինցի (Микитинці), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Նիկիտինցի գյուղում բնակվում էր 84 մարդ։ Բնակավայրը զբաղեցնում է 0,61 կմ² տարածք։ Բնակչության խտությունը կազմում էր 137,7 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Յարմոլինի շրջանի բնակավայրեր Կատեգորիա:Ուկրաինայի գյուղեր
Հորն (համայնք)
Հորն (Hoorn ), համայնք Նիդերլանդների Հյուսիսային Հոլանդիա մարզում։ Տարածքը 19,31 կմ² է, բնակչությունը՝ 70.888 (2011 թ.)։ Մեկ շնչի տարեկան միջին եկամուտը 13.300 եվրո է։
Կատեգորիա:Հյուսիսային Հոլանդիայի համայնքներ
Կլոդ Բարտելմի
Կլոդ Բարտելմի (Claude Barthélemy, ), 1960-70-ականների հայիթցի ֆուտբոլային հարձակվող։
Հայտնի է Հյուսիսամերիկյան սոքերի լիգայի «Դետրոյթ Կուգուարս» (Detroit Cougars) և Հայիթիի առաջնության «Ռասինգ Կլուբ Աիթյեն» (Racing Club Haïtien) թիմերում ելույթներով։
ի հավաքականի կազմում հանդես է եկել Արևմտյան Գերմանիայում կայացած 1974 թ. ֆուտբոլի աշխարհի առաջնությունում, մասնակցել է խմբային փուլի երկու հանդիպման՝ ի (0:7) և յի դեմ (1:3)։
Արտաքին հղումներ
Կատեգորիա:Հայիթցի ֆուտբոլիստներ Կատեգորիա:Ֆուտբոլի հարձակվողներ
Էշմիկեևո
Էշմիկեևո (Эшмикеево), գյուղ Ռուսաստանի, Չուվաշիա հանրապետության Յալչիկսկի շրջանի կազմում։
Բնակչությունը վերջին հայտնի գրանցված տվյալներով կազմում էր 278 մարդ։
Լիու (այլ կիրառումներ)
Լիու, կարող է վերաբերել՝
Նոր ալիք (թերթ)
«Նոր ալիք», հասարակական-քաղաքական օրաթերթ։
Պատմություն
Լույս է տեսել 1924–1928 թվականներին Սալոնիկում։ Խմբագիրներ՝ Հ. Տեր-Նիկողոսյան, Գառնիկ Նավասարդյան։ Հիմնադրել են ՀՅԴ-ի «Ալիք» օրաթերթից (1923–1927 թվականներ, Սալոնիկ) հեռացած և ռամկավարությանը հարած գործիչները։
Քննադատել է դաշնակցության գործելակերպը, անդրադարձել ՀՕԿ-ի և այլ հասարակական կազմակերպությունների գործունեությանը։ Տպագրել է նյութեր հայմշակույթի, գրականության ու պատմության վերաբերյալ, աջակցել ներգաղթին։ Ներկայացրել է միջազգային քաղաքական կացությունը, հրապարակել նմուշներ հայ և համաշխարհային գեղարվեստական գրականությունից և երգիծական պատմություններ։
Մարիա Պեյչինովիչ Բուրիչ
Մարիա Պեյչինովիչ Բուրիչ (Marija Pejčinović Burić, ), խորվաթ քաղաքական, պետական գործիչ, տնտեսագետ։ Եղել է Խորվաթիայի 14-րդ արտաքին և եվրոպական կապերի նախարարը և 2017 թվականի հունիսի 19-ից Խորվաթիայի փոխվարչապետ (Մարտիանա Դալիչի, Դամիր Կրստիչևիչի և Պրեդրար Շտրոմարի հետ միասին)։ Երրորդ կինն է, որ զբաղեցրել է Խորվաթիայի արտաքին և եվրոպական կապերի նախարարի պաշտոնը՝ հաջորդելով Կոլինդա Գրաբար Կիտարովիչին և Վեսնա Պուսիչին։ Պեյչինովիչ Բուրիչը եղել է Վեցերորդ գումարման վեհաժողովի (2008-2011) անդամ՝ ներկայացնելով 6-րդ ընտրատարածքը։ Եվրոպական ժողովրդական կուսակցության կազմում ընդգրկված Խորվաթիայի ժողովրդավարական միության պահպանողական կուսակցության անդամ է։
2019 թվականի հունիսի 26-ին ընտրվել է Եվրոպայի խորհրդի 14-րդ գլխավոր քարտուղար` հաղթելով Բելգիայի արտաքին գործերի նախարար Դիդիե Ռեյնդերին՝ հավաքելով 159 ձայն։ Պեյչինովիչ Բուրիչը կհաջորդի 2009 թվականից գլխավոր քարտուղար նորվեգացի Թուրբյորն Յագլանդին՝ պաշտոնը ստանձնելով 2019 թվականի հոկտեմբերի 1-ին։
Կրթություն և վաղ կարիերա
1985 թվականին Պեյչինովիչ Բուրիչն ավարտել է Զագրեբի համալսարանի տնտեսագիտության բաժինը ։ Ավարտելուց հետո՝ 1988-1991 թվականներին Končar Inženjering ընկերությունում աշխատել է որպես առևտրի փորձագետի ասիստենտ։ 1991 թվականին նշանակվել է Զագրեբի Եվրոպական տան գլխավոր քարտուղար և Խորվաթիայի եվրոպական շարժման գլխավոր քարտուղարի տեղակալ։ 1994 թվականին Եվրոպական քոլեջից (Նատոլին կամպուս) ստացել է Եվրոպական ուսումնասիրությունների եվրոպական գիտությունների մագիստրոսի կոչում, որից հետո վերադարձել է աշխատանքի Končar Inženjering ընկերություն։ 1997 թվականին Նշանակվել է Զագրեբում հիմնադրված դեղագործական ընկերության «Պլիվա» դեղագործական ընկերության կորպորատիվ հաղորդակցության տնօրեն։
Եվրոպայի խորհրդի գլխավոր քարտուղար
2019 թվականի հունիսի 26-ին Եվրախորհրդի Խորհրդարանական վեհաժողովը քվեարկել է ընտրելու կազմակերպության 14-րդ գլխավոր քարտուղարին։ Թեկնածուների շարքում են եղել Խորվաթիայի արտաքին գործերի նախարար Պեյչինովիչ Բուրիչը և նրա բելգիացի գործընկեր Դիդիե Ռեյնդերը։ Պեյչինովիչ Բուրիչը հաղթել է Ռեյնդերին` ստանալով 159 ձայն, իսկ Ռեյնդերը՝ 105 ձայն։ Երդման արարողությունը տեղի կունենա 2019 թվականի սեպտեմբերի 18-ին։
Ծանոթագրություններ
Կատեգորիա:Խորվաթ կին դիվանագետներ Կատեգորիա:Արտաքին գործերի կին նախարարներ Կատեգորիա:Զագրեբի համալսարանի շրջանավարտներ Կատեգորիա:Խորվաթիայի կին քաղաքական գործիչներ
Զինվորական կոմիսարիատ
Զինվորական կոմիսարիատ (հապավում՝ զինկոմիսարիատ), զինվորական տեղական վարչական մարմին որոշ եվրոպական երկրներում, ինչպես նաև նախկին Խորհրդային Միությունում և հետխորհրդային պետություններում։
Զինվորական կոմիսարիատների հիմնական խնդիրներն են՝ զորահավաքի նախապատրաստումն ու իրականացումը, մարդկանց և տնտեսական միջոցների հաշվառումը, երիտասարդության նախապատրաստումը զինվորական ծառայության, պաշտպանական այլ միջոցառումների իրագործումը։
Կատեգորիա:Զինված ուժեր
Պիոներսկոե (գյուղ, Վիբորգսկի շրջան)
Պիոներսկոե (Пионерское), գյուղ Ռուսաստանի Լենինգրադի մարզի Վիբորգսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1871 թվականին հիմնադրված բնակավայրեր Կատեգորիա:Ռուսաստանի Լենինգրադի մարզի Վիբորգսկի շրջանի բնակավայրեր
Իգդիր (Ջանիկի գավառ)
Իգդիր, գյուղ Օսմանյան կայսրությունում, Տրապիզոնի վիլայեթի Ջանիկի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Երեխաների պատկերներ (նկար, Վան Գոգ)
«Երեխաների պատկերներ» (Paintings of Children), թեմա, որն առանձնակի հաճույք է պատճառել Վինսենթ վան Գոգին։ Նա մեկ անգամ ասել է, որ դա միակ բանն է, որ «հուզում է ինձ մինչև հոգուս խորքը և ստիպում զգալ անսահմանությունն ավելի, քան որևէ այլ բան»։ Երեխաներ պատկերելով նկարիչը պատկերել է վերածնունդն ու անսահմանությունը։ Իր գործունեության ընթացքում Վան Գոգը երեխաների շատ նկարներ չի ստեղծել, սակայն որոնք ավարտել է, հարազատ են դարձել նրան։ Որպես նկարիչ իր գործունեության տաս տարվա ընթացքում՝ 1881 - 1890 թվականներին, նրա աշխատանքը փոփոխվել ու հարստացել է, հատկապես գույնն ու տեխնիկան` խորհրդանշորեն կամ հուզականորեն օգտագործելու առումով։
Նրա սկզբնական աշխատանքները հողագույն էին ու միապաղաղ։ Փարիզում անցկացրած վերափոխիչ ժամանակաշրջանից հետո Վան Գոգն իր ամենաբեղուն ժամանակահատվածներն սկսել է հարավային Ֆրանսիայի Առլ քաղաքում ու շարունակել այն Օվեր սյուր Ուազում։ Այս ընթացքում նրա ստեղծագործությունները դարձել են ավելի գունագեղ ու ավելի ցայտունորեն են արտահայտել իմպրեսիոնիզմից ու ճապոնիզմից կրած ազդեցությունները։ Ոգեշնչվել է նաև Ֆրանսուա Միլլեի աշխատանքներից։
Վան Գոգին հաճույք է պատճառել դիմանկարներ անելը, եթե մոդելներ է ունեցել։ Երեխաների՝ նրա նկարների վրա հավանական մեծ ազդեցություն ունեցել է Ժոզեֆ Ռուլինի հետ ընկերությունը և վերջինիս ընտանիքում արված բազմաթիվ նկարները։
Դիմանկարներ
Վան Գոգը, որը հայտնի էր իր բնանկարներով, տարված էր նաև դիմանկարներով, որոնց մասին ասել է․ «դա միակ բանն է, որ հուզում է ինձ մինչև հոգուս խորքը և ստիպում զգալ անսահմանությունն ավելի, քան որևէ այլ բան» ։
Քրոջը գրել է․ «Կցանկանայի պատկերել դիմանկարներ, որոնք մեկ դար անց ապրողներին տեսիլքներ կթվան։ Նկատի ունեմ, որ չեմ ձգտում դրան հասնել լուսանկարչական նմանության միջոցով, այլ մեր կրքոտ հույզերի միջոցով, ասել կուզեմ՝ օգտագործելով մեր գիտելիքն ու գունային այժմեական ճաշակը որպես կերպարի արտահայտման և ուժեղացման միջոց» ։
Սփոփանքի փոխանցում
Դիմանկարներ նկարելու մասին Վան Գոգն ասել է․ «նկարի մեջ ես ուզում եմ սփոփիչ ինչ-որ բան դնել, ինչպես երաժշտությունն է սփոփիչ։ Ես ուզում եմ պատկերել տղամարդկանց ու կանանց այդ այդ հավերժական ինչ-որ բանով, որը լուսապսակն է խորհրդանշում, և որը մենք փնտրում ենք մեր գունազարդման իրական պայծառությամբ և թրթռանքով հաղորդելու համար» ։
Նորածիններ
Վան Գոգն «առավոտյան արթնացած նորածնի աչքերի արտահայտության մեջ տեսել է ավելի խորը, ավելի մտերիմ, ավելի հավերժական մի բան, քան օվկիանոսն է»։ Նորածինները նրա համար «վերածնունդ ու անմահություն» են խորհրդանշել ու պայծառացրել նրա տրամադրությունը․ հնարավորության դեպքում նկարիչը հաճույքով պատկերել է նրանց ։
Գեղջկական ժանր
«Գեղջկական ժանրի» ազդեցությունը Վան Գոգի վրա սկսվել է 1840-ական թվականներին Ֆրանսուա Միլլեի, Ժյուլ Բրետոնի և այլոց աշխատանքներով։ 1885 թվականին Վան Գոգը գյուղացիներ նկարելը համարել է ժամանակակից արվեստի մեջ ամենամեծ ներդրումը։ Միլլեի ու Բրետոնի՝ կրոնական թեմաներով ստեղծագործությունները նկրագրել է որպես «ինչ-որ բարձր բան» ։ Գեղջկական թեմաներով կտավների մասին իր եղբայր Թեոյին գրել է․ «Ինչպես եմ ես երբևէ հաջողելու նկարել այն, ինչն այնքան շատ եմ սիրում» ։
Նրա սկզբնական աշխատանքներն ազդեցություն էին կրել Հոլանդական գեղարվեստի ոսկեդարի այնպիսի վարպետներից, ինչպիսին էր Ռեմբրանդ վան Ռեյնը և սա որոշված անցում էր այդ թեմային։ այդ ժամանակ նրա նպատակը գողջուկներին նկարելն էր այնպես, ինչպես ինքն էր նրանց տեսնում և հիմնված էր նրանց հանդեպ իր հուզական արձագանքի վրա։ Այս ժանրի նրա առաջին նկարները խլացված երանգներ են ունեցել, սակայն քանի որ ազդեցության է ենթարկվել իմպրեսիոնիստների կողմից, նրա ոճը դրամատիկորեն փոխվել է ։
Մոդելներ
Որքան էլ Վան Գոգը շատ սիրեր մարդկանց դիմանկարներ անել, նա հազվադեպ է հնարավորություն ունեցել վճարելու նրանց կամ կազմակերպելու, որ նրանք որպես մոդելներ աշխատեն իր համար։ Այս առումով փրկություն էր Ռուլին ընտանիքը, որի յուրաքանչյուր անդամի նա նկարել է մի քանի անգամ․ որպես վճար նա ընտանիքի յուրաքանչյուր անդամի մեկ կտավ է նվիրել ։
Նիդեռլանդներ
1881-1885 թվականներին նկարել է նիդեռլանդական թեմաներով հետևյալ նկարները․
1885 թվականին հասել է այն կետին, երբ որոշել է իրեն ֆիզիկապես, հուզականորեն և գեղարվեստորեն ազատել իր արվեստի գորշ գույներից ու տեղափոխվել Նունեն քաղաքից՝ ստեղծելու համար Ալբեր Լյուբինի բնորոշմամբ «ավելի երևակայական ու գունագեղ արվեստ, որն իրեն ավելի շատ էր սազում» ։
Փարիզյան ազդեցություններ
1886 թվականին Վան Գոգը հեռացել է Նիդերլանդներից և այլևս չի վերադարձել այնտեղ։ Նա տեղափոխվել է Փարիզ իր եղբոր՝ Թեոյի մոտ ապրելու։ Չնայած նա ազդեցություն էր կրել իր զարմիկ Անտոն Մաուվեից, Հաագայի գեղարվեստի դպրոցից ու Հոլանդական գեղարվեստի ոսկեդարի մեծ վարպետներից, Փարիզ ժամանելը նշանակել է, որ վան Գոգը ենթարկվելու էր Իմպրեսիոնիզմի, Սիմվոլիզմի, Պուանտիլիզմի ու ճապոնական արվեստի ազդեցությանը։ Նրա ընկերների թվում էին Կամիլ Պիսսարոն, Անրի դը Տուլուզ-Լոտրեկը, Պոլ Գոգենը, Էմիլ Բեռնարը, Պոլ Սինյակը և այլք։ Ճապոնացի նկարիչներ Ուտագավա Հիրոշիգեի ու Կացուշիքա Հոքուսայի աշխատանքները նույնպես մեծ ազդեցություն են թողել վան Գոգի վրա։ 1886 - 1888 թվականներին աշխատել է Փարիզում, ուսումնասիրել տարբեր ժանրեր ու ստեղծել իր սեփական յուրահատուկ ոճը ։
Առլ
Վան Գոգը տեղափոխվել է հարավային Ֆրանսիայում գտնվող Առլ քաղաքը, որտեղ ստեղծել է իր լավագույն աշխատանքները։ Դրանք արտացոլել են առօրյա կյանքի տարբեր ոլորտները, ինչպիսիք են Ռուլին ընտանիքի անդամների դիմանկարներն ու «Երիտասարդ ճապոնուհին»։ «Արևածաղիկներ» շարքը նույնպես ստեղծվել է այս ժամանակաշրջանում, որը վան գոգի կյանքի ամենաերջանիկ հատվածն էր։ Նա ինքնավստահ է, միտքը՝ պայծառ ու ակնհայտորեն բավարարված ։
1888 թվականի ձմռանը Վան Գոգը նկարել է փոստատար Ժոզեֆ Ռուլինի ընտանիքի անդամներին, յուրաքանչյուրին՝ ավելի քան մեկ անգամ ։ Ընտանիքը բաղկացած էր փոստատարից, նրա կնոջից՝ Ավգուստինից ու վերջիններիս երեք երեխաներից։ Ընտանիքին Վան Գոգը նկարագրել է որպես «իսկապես ֆրանսիացի, թեև ռուսների տեսք ունեն» ։ Ընդամենը մի քանի շաբաթվա ընթացքում նա Ավգուստինին ու երեխաներին նկարել է մի քանի անգամ, որպեսզի Ռուլիններն ունենաին ընտանիքի բոլոր անդամների նկարները, այնպես որ նրանց ննջասենյակը դարձել էր «ժամանակակից արվեստի իրական թանգարան» ։
Դրամատիկ էֆեկտ ստանալու համար Վան գոգը գույն էր օգտագործում․ ընտանիքի յուրաքանչյուր անդամի հագուստ հստակ հիմանկան գույներով է պատկերված, իսկ ֆոնի վրայի հակադրվող գույներով նա ուժեղացրել է ստեղծագործության ազդեցությունը ։ Աշխատանքները գտնվում են աշխարհի տարբեր թանգարաններում։
Կամիլը Ռուլին ընտանիքի միջնեկ որդին էր և նկարներում տասնմեկ տարեկան է, իսկ ավագ որդին՝ Արմանդը, տասնյոթ տարեկան էր, երբ Վան Գոգը պատկերում էր նրան։
Սեն Ռեմի
1889 թվականին Վան Գոգը կամավոր գնացել է Սեն Ռեմիի հիվանդանոց ։ Այնտեղ հնարավորություն է ունեցել հարևան սենյակն օգտագործել որպես արվեստանոց։ Նախ նկարել է հիվանդանոցի այգին՝ ինչպես տեսել է իր սենյակից։ Պատկերել է այգու բաղեղածածկ ծառերը, յասամաններն ու հիրիկները ։ Տեսանելի է եղել նաև ցորենի դաշտը, որին ևս նկարներ է նվիրել ։ Մեկ տարվա ընթացքում ստեղծել է ավելի քան 150 կտավ ։
Օվեր սյուր Ուազ
Ֆրանսիայի հարավից հեռանալուց հետո Թեոն ու Կամիլ Պիսսարոն կազմակերպել են, որ Վան Գոգը մեկնի Օվեր սյուր Ուազ և հանձնարարական նամակով ներկայանա բժիշկ Պոլ Գաշեին ։ Նա սենյակ է վարձել մի պանդոկում ու գտնվել բժշկի խնամքի և հսկողության ներքո, որի հետ մտերմիկ հարաբերություններ է հաստատել, «կարծես ևս մեկ եղբայր» ։ Նրա վիճակն սկսել է բարելավվել և մայիսից մինչև հուլիսի 29-ին իր մահը նկարիչն ստեղծել է 70 կտավ, այդ թվում՝ «Եկեղեցի Օվերում» և դիմանկարներ ։
Ադելին Ռավուա
Օվերում գտնվելու ընթացքում Վան Գոգը սենյակ էր վարձել Արթուր Ռավուայի պանդոկում, որի տասնվեցամյա դուստրը նրա երեք կտավների բնորդուհին է դարձել։ Եղբորը գրած նամակում նա նշել է, որ «անցյալ շաբաթ մի տասնվեցամյա աղջկա դիմանկար եմ նկարել կապույտով՝ կապույտ ֆոնի վրա։ Նկարը տվել եմ աղջկան, բայց քեզ համար դրա տարբերակն եմ ստեղծել 15 չափի կտավի վրա» ։
External links
Կատեգորիա:1889 նկարներ Կատեգորիա:1888 նկարներ Կատեգորիա:Վան Գոգի թանգարանի նկարներ
Բալաբիո
Բալաբիո  (Ballabio), կոմունա Իտալիայում, գտնվում է Լոմբարդիա մարզի Լեքո գավառում ։
Բնակչությունը կազմում է 3326 մարդ (2008 թվականի տվյալներով), բնակչության խտությունը կազմում է՝ 238 մարդ/կմ²։ Մակերեսը՝ 14 կմ²։ Փոստային ինդեքս՝ 23811: Հեռախոսային կոդ՝ 0341:
Կոմունայի հովանավորն է Սուրբ Լավրենտի Ռիմսկին։
Ծանոթագրություններ
Կատեգորիա:Իտալիայի քաղաքներ
Global Impact Investing Network
Global Impact Investing Network (GIIN, թարգմանաբար` ներդրումների ազդեցության գլոբալ ցանց), ամերիկյան ոչ առևտրային կազմակերպություն, որը միավորում է սոցիալական ազդեցության ներդրումների շուկայի հիմնական խաղացողներին ։
Ստեղծվել է մեթոդաբանական բազայի և ստանդարտների, համատեղ ռազմավարության, գործունեության համակարգման մշակման, դրա մասշտաբների, փոխազդեցության արդյունավետության ընդլայնման և կազմակերպության անդամների միջբաժնեմասային ծախսերի նվազեցման համար ։
Կազմակերպություն
Սոցիալական ներդրողների ջանքերը համակարգող ցանցի ստեղծումը նախաձեռնել է Ռոքֆելլերի ֆոնդը, որը 2007 թվականի հոկտեմբերին հավաքել է սոցիալական ներդրողների ոչ մեծ խումբ` շուկայում իրավիճակը քննարկելու համար։ Բացի Ռոքֆելլերի ֆոնդը, նախաձեռնող կողմեր էին նաև JPMorgan Chase-ը և ԱՄՆ Միջազգային զարգացման գործակալությունը (USAID) : Այդ ժամանակ առաջին անգամ սահմանվել է «ազդեցության ներդրումներ» տերմինը, ինչպես նաև` ուսումնասիրվել են շուկայի կարիքները, որոնց խնդիրների լուծմանն են ուղղված եղել սոցիալական ներդրումները։
2007 թվականը համարվում է կազմակերպության ստեղծման տարին. այդ ժամանակ սկսվել է համագործակցությունը, սակայն որևէ նոր իրավաբանական անձնինք այդ ժամանակ չեն գրանցվել ։
Մեկ տարի անց, 2008 թվականին, Ռոքֆելլերի ֆոնդի հովանավորությամբ հավաքվել է արդեն մեծ թիմ, որի անդամները հետաքրքրված էին ներդրման այս ուղղության զարգացմամբ ։
2009 թվականին քննարկվող բոլոր առաջարկությունները ներդրվել են նոր ստեղծվող անկախ Global Impact Investing Network կազմակերպության ստեղծման հիմքում, որը ներկայացվել է Քլինթոն հիմնադրամի Գլոբալ նախաձեռնության հանդիպմանը ։
Կազմակերպության պաշտոնական հիմնադիրները շուկայի հիմնական խաղացողներն էին ։ Նրանց շարքում էին, օրինակ, Oxfam-ը և Shell Foundation-ը (կապիտալի սեփականատերերից), Royal Bank of Canada-ն (ղեկավար կազմից), Endeavor-ը, Մեծ Բրիտանիայի միջազգային զարգացման նախարարությունը, Նիդերլանդների միջազգային հարցերի նախարարությունը և այլն ։
Ավելի ուշ նրանց միացել են Big Society Capital, BNP Paribas, Credit Suisse, Deutsche Bank, JPMorgan Chase, Morgan Stanley, National Australia Bank, Standard Chartered Bank, UBS, Միջազգային ֆինանսական կորպորացիան, Օմիդյարի ցանցը, Բիլ և Մելինդա Գեյթսերի ցանցը, Ռոքֆելլերի ֆոնդը, Սքոլ հիմնադրամը, Ֆորդի հիմնադրամը, «Մեր ապագան» ֆոնդը, Accion, Acumen, Gray Ghost Ventures, Oikocredit, Root Capital, Triodos, ԱՄՆ Միջազգային զարգացման գործակալությունը և այլ հիմնադրամներ ու կազմակերպություններ ։
Կազմակերպության առաջին գործադիր տնօրենն է դարձել Լյութեր Ռագին Կրտսերը (Luther Ragin Jr.) : 2015 թվականին կազմակերպության գործադիր տնօրենն էր Ամիթ Բուրին (Amit Bouri), որն ավելի վաղ աշխատել է որպես ռազմավարության մշակման գծով տնօրեն ։
Global Impact Investing Network-ի գլխամասը գտնվում է Նյու Յորքում, ԱՄՆ ։
Կազմակերպության գործունեությունը ֆինանսավորվում է հիմնականում Ռոքֆելլերի ֆոնդի կողմից, սակայն երբեմն աջակցություն է լինում այլ անդամների` օրինակ, Օմիդյարի ցանցի և USAIN-ի կողմից ։
Արտաքին հղումներ
Կատեգորիա:ԱՄՆ-ի կազմակերպություններ Կատեգորիա:2009 հիմնադրումներ Կատեգորիա:2009 հիմնադրված կազմակերպություններ
Վարդան Խաչատրյան (պետական գործիչ)
Վարդան Ժորայի Խաչատրյան, ՀՀ պետական գործիչ, ՀՀ Նախագահի նախկին խորհրդական։
Քաղաքական գործունեությունը
Ամուսնացած է, ունի երկու երեխա։
Ծանոթագրություններ
Կատեգորիա:ՀՀ կառավարության անդամներ Կատեգորիա:ՀՀ ֆինանսների նախարարներ Կատեգորիա:Հայ քաղաքական գործիչներ Կատեգորիա:1959 ծնունդներ Կատեգորիա:Ապրիլի 6 ծնունդներ Կատեգորիա:Ջերմուկ քաղաքում ծնվածներ Կատեգորիա:ՀՀ ԱԺ 1-ին գումարման պատգամավորներ Կատեգորիա:ՀՀ ԱԺ 2-րդ գումարման պատգամավորներ Կատեգորիա:ՀՀԿ անդամներ Կատեգորիա:ՀՔԴՄ անդամներ Կատեգորիա:ՀՊՃՀ շրջանավարտներ Կատեգորիա:Մոսկվայի պետական համալսարանի շրջանավարտներ Կատեգորիա:Հայ պետական գործիչներ
Կիմհե
Պատմություն
Կիմհեի պատմությունը սկսվում է նրա ներկայիս տարածքում Կայա ցեղային միությունների ստեղծմամբ։ 542 թվականին Կայան գրավվել է Սիլա պետության կողմից, իսկ Կիմհեի տարածքում առաջացել է Գիմգվան գավառը։ 756 թվականին Գիմգվանը վերանվանվել է Կիմհեի։ 971 թվականին Կորյո դինաստիայի օրոք Կիմհեն ստացել է կորեական գավառի կարգավիճակ։ Գրեթե հազար տարի անց՝ Չոսոն դինաստիայի կառավարման մայրամուտին, Կիմհեն ստացել է գավառի (կուն) կարգավիճակ։ Քաղաքի կարգավիճակը (սի) ստացվել է 1995 թվականի մայիսի 10-ին ։
Աշխարհագրություն
Կիմհեն գտնվում է Կորեական թերակղզու հարավ-արևելքում։ Արևելքում և հարավ-արևելքում սահմանակից է Բուսանին և Յանգսանին, արևմուտքում` Չհանվոնին, հյուսիսում` Միրյանին։ Լանդշաֆտը արևմուտքում լեռնային է, իսկ արևելքում՝ համեմատաբար հարթ ։
Վարչական բաժանում
Կիմհեն վարչակնորեն բաժանված է 1 իպի, 7 մենի և 9 տոնի (դոնի) ։
Խորհրդանիշները
Ինչպես և Հարավային Կորեայի մնացած քաղաքներն ու գավառները, Կիմհեն ունի մի շարք խորհրդանիշներ ․
Քաղաք-եղբայրներ
Կիմհեն ունի մի շարք քույր–քաղաներ ․
Արտաքին հղումներ
Կատեգորիա:Հարավային Կորեայի քաղաքներ Կատեգորիա:Հարավային Կորեայի աշխարհագրություն
Ստանովայա (գյուղ, Տրոստյանեցի շրջան)
Ստանովայա (Станова), գյուղ Ուկրաինայի Սումիի մարզի Տրոստյանեցի շրջանում։
2001 թվականի տվյալներով Ստանովայա գյուղում բնակվում էր 856 մարդ։
Արտաքին հղումներ
Կատեգորիա:Ուկրաինայի Սումիի մարզի Տրոստյանեցի շրջանի բնակավայրեր Կատեգորիա:Ուկրաինայի գյուղեր
Լիպի (այլ կիրառումներ)
Լիպի, կարող է վերաբերել՝
Գուրգեն Մուսինյանց
Գուրգեն Մկրտչի Մուսինյանց, աերոդինամիկայի բնագավառի հայ խորհրդային գիտնական։ Տեխնիկական գիտությունների դոկտոր (1940), պրոֆեսոր (1938), ՌԽՖՍՀ գիտությունների և տեխնոլոգիաների վաստակավոր գործիչ (1946)։
Կենսագրություն
Գուրգեն Մուսինյանցը ծնվել է 1895 թվականին Երևանում, Մկրտիչ Մուսինյանցի ընտանիքում։ Ավարտել է Մոսկվայի բարձրագույն տեխնիկական ուսումնարանը (1918)։ 1918 թվականից աշխատել է աերոհիդրոդինամիկայի կենտրոնական ինստիտուտում, դասավանդել ռազմաօդային ակադեմիայում։ Մուսինյանցը կատարելագործել և ստեղծել է չափիչ ու աերոդինամիկ սարքեր, ստեղծել աշխարհում լավագույն աերոդինամիկ կշեռքը (1940)՝ Ա․ Ն․ Տուպոլևի աերոդինամիկ խողովակի համար։ Ն․ Ե․ Ժուկովսկու ղեկավարությամբ կատարել է ուղղաթիռի պտուտակի հաշվարկը։ Մասնակցել է հաշվարկման փորձարկման բյուրոյի (այդ տարիներին ԽՍՀՄ-ում միակը), Մոսկվայի (այնուհետև մյուս քաղաքների) մետրոպոլիտենի օդափոխիչների ստեղծմանը ։
Մահ
Մահացել է 1967 թվականին Մոսկվայում։ Թաղված է Մոսկվայի Դոնսկոե գերեզմանատանը։
Ծանոթագրություններ
Կատեգորիա:Հայ գիտնականներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Տեխնիկական գիտությունների դոկտորներ Կատեգորիա:Հայ պրոֆեսորներ Կատեգորիա:Խորհրդային մեխանիկներ Կատեգորիա:Մոսկվայի պետական տեխնիկական համալսարանի շրջանավարտներ
Երջնակ
Երջնակ կամ էրեյնակ, , նեխուրազգիների (հովանոցավորներ(Umbelliferae)) ընտանիքի բազմամյա խոտաբույսերի ցեղ։
Կառուցվածք
Տերևներն ամբողջական են կամ մասնատված, կաշեկերպ, նշտարաձև, կլոր, հազվադեպ՝ գծաձև, սուր ատամնաեզր։ Ծաղկաբույլը կապտաերկնագույն գլխիկ է՝ շրջապատված երկար, փշոտ թերթերից կազմված ծածկոցով։ Ծաղիկները երկսեռ են, մանր։ Ծաղկում է հուլիս-սեպտեմբերին։ Պտուղը հակաձվաձև է՝ պատված սպիտակ թեփուկներով։ Պարունակում է ածխաջրեր, սապոնիններ, օրգանական թթուներ, եթերայուղեր, կումարիններ և այլն։ Օգտագործում են որպես միզամուղ միջոց, նաև մաշկի, շնչառական օրգանների և այլ հիվանդությունների ժամանակ։ Ուտելի է։ Երջնակ Վանատուրին (E. wanaturii) հանդիպում է Արագածոտնի և Վայոց ձորի մարզերի քարքարոտ լանջերին, թփային մացառուտներում, գրանցված է Հայաստանի Կարմիր գրքում։
Տեսակներ
Հայտնի է մոտ 230, Հայաստանում՝ 5 տեսակ՝ երջնակ Բիլարդերի (E.billardieri), երջնակ հսկայական (E.giganteum), երջնակ դաշտային (E. campestre) և այլն։
Գրականություն
Կատեգորիա:Բույսեր այբբենական կարգով Կատեգորիա:Հովանոցավորներ Կատեգորիա:Խոտաբույսեր Կատեգորիա:Բազմամյա բույսեր
Պոլզինգեն
Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 1970 մարդ (ըստ 2010 թվականի դեկտեմբերի 31-ի) ։ Տարածքը կազմում է 33.87 կմ²։ Պաշտոնական կոդ՝ 09 5 77 162։
Արտաքին հղումներ
Կատեգորիա:Գերմանիայի բնակավայրեր Կատեգորիա:Գերմանիայի քաղաքներ
Լիպցի (այլ կիրառումներ)
Լիպցի, կարող է վերաբերել՝
Հորստ ան դե Մաաս
Հորստ ան դե Մաաս (Horst aan de Maas ), համայնք Նիդերլանդների Լիմբուրխ մարզում։ Տարածքը 122,55 կմ² է, բնակչությունը՝ 41.869 (2011 թ.)։ Մեկ շնչի տարեկան միջին եկամուտը 12.600 եվրո է։
Կատեգորիա:Լիմբուրխի համայնքներ Կատեգորիա:2001 թվականին հիմնադրված բնակավայրեր
Ժոզե Այզենբերգ
Ժոզե Այզենբերգ (José Eisenberg, ), իտալացի ձեռնարկատեր, հիմնականում հայտնի է որպես Eisenberg Paris-ի սեփականատեր։ Մի քանի տարի աշխատել է նորաձևության ոլորտում, ինչպես նաև ստեղծել է երկու կազմակերպություն ՏՏ ոլորտում։ 2000 թվականին Ժոզեն ստեղծել է Jose Eisenberg բրենդը, որը 2001 վերանվանվել է Eisenberg:
Վաղ տարիներ և ուսումնառություն
Ժոզե Այզենբերգը ծնվել է 1945 թվականին օգոստոսի 20-ին Բուխարեստում (Ռումինիա) տեքստիլ արդյունաբերողի ընտանիքում։ Քաղաքական նոր համակարգին անցման հետևանքով կոմունիստները բռնագրավել են ընտանեկան միջոցներն ու կարողությունները։ Ժոզեն մանկությունն անցկացրել է հետպատերազմյան կոմունիստական Ռումինիայում ։ Ժոզեի ընտանիքի վրա ուժեղ ներգործություն է ունեցել ֆրանսիական մշակույթը. նրա հայրը սովորել է Փարիզի Սորբոնի համալսարանում, իսկ հորեղբայրը եղել է Ֆրանսիայի քաղաքացի, մասնակցել է Ֆրանսիայի պարտիզանական շարժմանը Երկրորդ համաշխարհային պատերազմի ժամանակ ։ Հորեղբորը հետագայում սպանել են նացիստները Ֆրանսիայի ազատագրման օրը։ 13 տարեկանում Ժոզեն ստիպված էր հեռանալ դպրոցից և սկսել աշխատել փոխելով բազմաթիվ տեղեր՝ ամեն աշխատանք կատարող բանվորից մինչև թերթի ցրիչ ։ Այդ ամենով հանդերձ՝ նա աշխատել է փոքր նկարչական արհեստանոցներում, այնպիսիք, որոնք գոյություն են ունեցել դեռևս Վերածննդի դարաշրջանում ։ Հետո Ժոզեն ստացել է բակալավրի աստիճան որպես անկախ թեկնածու ։
Գործունեություն
21 տարեկանում Ժոզեն Ֆրանսիայում սկսել է աշխատել նորաձևության արտադրությունում, որտեղ ստեղծել է իր սեփական դիզայնի ստուդիան և գործարանը։ Նա զբաղվել է նորաձևության տարբեր բրենդների հավաքածուների ստեղծմամբ և մշակմամբ ։ 1972 թվականին Ժոզե Այզենբերգն ստացել է Իտալիայի Բազիլիկ շրջանի պատվավոր քաղաքացու կոչում արդյունաբերության ոլորտում մեծ ներդրումների համար ։
1974 թվականին Ժոզեն տեղափոխվել է ԱՄՆ, որպեսզի աշխատի ՏՏ ոլորտում, նոր սկզբնավորվող արհեստական ինտելեկտի ոլորտում՝ համատեղելով նորաձևության հետ։ Բոստոնում հիմնել է JE Contrex ընկերությունը, որը հետաքրքրում էր Մասաչուսեթսի Տեխնոլոգիական ինստիտուտի գիտնականերին։ Ժոզեն բավականին հաջողակ էր տեխնոլոգիաների զարգացման մեջ, բայց այդ ժամանակվա համակարգիչների սահմանափակ հիշողությունը թույլ չի տվել նրան հասնել էական առաջընթացի։ 1976 թվականին հիմնել է երկրորդ ընկերությունը՝ Eisenberg Data Systems (E.D.S.), որն աշխատել է իր առաջին անձնական համակարգչով և առաջին հանովի ստեղնաշարով։
1985 թվականին Ժոզեն սկսել է զբաղվել սեփական դիմահարդարման և մաշկի խնամքի բրենդների մշակմամբ, որոնք դարձել են հավերժական գեղեցկության մասին նրա գաղափարների արտացոլումը ։ 13 տարվա գիտական հետազոտությունների և մշակումների, իսկ հետո երկու տարվա բժշկական քննության արդյունքում հայտնագործել են յուրահատուկ Trio-Moléculaire® բանաձևը ։ Trio-Moléculaire® արտոնագրումը հանդիսացել է Eisenberg բրենդի գլխավոր հիմքը և ներառված է դրա բոլոր կոսմետիկ ապրանքների բաղադրության մեջ ։
2000 թվականին Ժոզե Այզենբերգն ստեղծել Է Jose Eisenberg բրենդը, իսկ մեկ տարի անց փոխեց անունը՝ դարձնելով Eisenberg ։ Հենց ժոզեի խոսքով նա մասնակցել է իր բրենդի բոլոր ապրանքների ստեղծմանն ու մշակմանը։ Մաշկի համար նախատեսված միջոցներին զուգահեռ Eisenberg բրենդն առաջարկում է նաև տոնային հիմքեր և L’Art du Parfum բուրմունքների հավաքածու ։
Անձնական կյանքը
Ժոզե Այզենբերգն ունեցել է երեք երեխա․ մեկ տղա և երկու աղջիկ։ Նրա տղան՝ Էդմոնը, EISENBERG Paris բրենդի ռազմավարական նախագծման և միջազգային զարգացման պատասխանատուն է ։
Արտաքին հղումներ
Կատեգորիա:Համակարգիչ արտադրողներ Կատեգորիա:Իտալացի ճարտարագետներ Կատեգորիա:Իտալացի դիզայներներ
Էուշտա
Էուշտա (Эушта), գյուղ Ռուսաստանի, Տոմսկի մարզի Տոմսկի քաղաքային օկրուգի կազմում։
Բնակչությունը 2012 թվականին գրանցված տվյալներով կազմում էր 464 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Տոմսկի մարզի Տոմսկի քաղաքային օկրուգի բնակավայրեր
Բարիտ
Բարիտ, (անգլ.baryte կամ barite ), բարիումի սուլֆատ (BaSO4) պարունակող միներալ ։ Պարունակում է 65,7% BaO և 34,3% SO3: Հիմնականում անգույն ու սպիտակ, բարիումի հիմնական աղբյուրը։ Բյուրեղագիտական համակարգը ռոմբային։ Հանդես է գալիս աղյուսաձև, պրիզմայաձև և հատիկավոր ագրեգատներով։ Միներալների բարիտային խումբը բաղկացած է բարիտից (բարիումի սուլֆատ), ցելեստինից (ստրոնցիումի սուլֆատ), անգելիտից (կապարի սուլֆատ) և անհիդրիտից (կալցիումի սուլֆատ)։ Բարիտը և ցելեստինը առաջացնում են պինդ լուծույթ (BaSr)SO4:
Անվանում և պատմություն
Բարիտ անվանումը ծագել է βαρύς «ծանր» բառից։ Ամերիկյան ողղագրությունը «barite»: Հանքաբանների միջազգային ասոցիացիան սկզբում ընդունեց "barite"-ը որպես պաշտոնական ողղագրություն, սակայն հետագայում առաջարկեց ավելի հին՝ "baryte" տարբերակը, բայց այդ հարցը վիճելի էր և նկատելիորեն անտեսվում էր ամերիկյան հանքագետների կողմից ։ Այս միներալի համար օգտագործվել են նաև այլ անվանումներ, ինչպիսիք են՝ բարիտին, բարիտիտ , բարիտիս և ծանր սփաթ ։
17-րդ դարում Բոլոնյայի մոտակայքից Վինչենցո Կասցիարոլոն գտավ ֆոսֆորեսցենտ բարիտի նմուշներ, որոնք մեծ համբավ ձեռք բերեցին ալքիմիկոսների շրջանում, իսկ ճառագայթող քարը երբեմն անվանվում էր «Բոլոնյան քար» ։
Ամերիկյան նավթային ինստիտուտի API 13 / ISO 13500 հրահանգը, ըստ որի բարիտն օգտագործվում է հորատման նպատակներով, ավելի շուտ վերաբերում է ոչ թե որևէ կոնկրետ միներալի, այլ այն նյութերին, որոնք ունեն բարիտին բնորոշ սպեցիֆիկ հատկություններ։ Այնուամենայնիվ գործնականում դրանք սովարաբար հենց բարիտի միներալներն են։
«Առաջնային բարիտ» տերմինը վերաբերում է առաջին ապրանքային արտադրանքին, որը բարիտի հումքն է, հանքաքարը, ինչպես նաև հումքի այնպիսի պարզագույն հարստացման արդյունքում ստացված արտադրանքը, ինչպիսիք են լվացումը, քամումը, ծանր մասսայի անջատումը, ֆլոտացիան։ Բարիտի հումքերի մեծ մասը մինչև մինիմալ մաքրության կամ խտության հասցնելու համար պահանջվում են հանքի հարստացման որոշ գործընթացներ։
«Ծանր» ցեմենտի մեջ օգտագործվող բարիտը նախօրոք մանրացվում և մաղվում է մինչև միատարր մասսա։ Եվ ընդհանրապես, նախքան բարիտի օգտագործելը որպես հավելումներ տարբեր տեսակի արտադրանքներում, ինչպես նաև նավթահորերի հորատման հեղուկների «ծանրացման» նպատակով, այն մանրացնում են մինչև որոշակի մանրության միատարր մասսայի։
Միներալային համակցություններ և հանքատեղեր
Բարիտն առաջանում է մեծ քանակությամբ նստվածքային գործընթացների արդյունքում, այդ թվում կենսագենային, հիդրոթերմալ և գոլորշիացման գործընթացների ժամանակ Բարիտը սովորաբար հանդիպում է կապար ցինկային հանքերակներում, տաք աղբյուրներով հանքավայրերում և հեմատիտային հանքերի հետ։ Այն հաճախ կապված է լինում անգելիտ ու ցելեստին հանքաքարերի հետ։ Բարիտ հայտնաբերվել է նաև մետեորիտների մեջ ։
Բարիտ հայտնաբերվել է Բրազիլիայում, Նիգերիայում, Կանադայում, Չիլիում, Չինաստանում, Հնդկաստանում, Պակիստանում, Գերմանիայում, Հունաստանում, Գվատեմալայում, Իրանում, Իռլանդիայում ( Բենբուլբեն ), Լիբերիայում, Մեքսիկայում, Մարոկկոյում, Պերուում, Ռումինիայում, Թուրքիայում, Հարավային Աֆրիկայում, Թաիլանդում, Մեծ Բրիտանիայում (Կոռնուոլ, Կամբրիա, Դարտմուր, Դեվոն, Դերբիշիր, Դուրհամ , Փերթշիր, Արգիլշիր և Սյուրեյ ), ԱՄՆ-ում այն արդյունահանվում է Արկանզաս Կոնեկտիկուտ, Վիրջինիա, Հյուսիսային Կարոլինա, Ջորջիա,Թենեսի, Կենտուկի, Նևադա և Միսսուրի նահանգներում ։
Հայաստանում հայտնի է Ախթալայի բարիտ բազմամետաղային հանքավայրը։
2017 թվականի տվյալներով ամբողջ աշխարհում բարիտի արդյունահանումը կազմել է 8,65 միլիոն տոննա։ Բարիտի հիմնական արդյունահանողները 2017 թվականին հանդիսացել են Չինաստանը (3.600.000տ), Հնդկաստանը (1.600.000տ), Մարոկոն (1.000.000տ), Մեքսիկան (400.000տ), ԱՄՆ (330.000տ), Իրանը (280.000տ), Թուրքիան (250.000տ), Ռուսաստանը (210.000տ), Ղազախստանը (160.000տ), Թաիլանդը (130.000տ) և Լաոսը (120.000տ) ։
Բարիտի հիմնական սպառողները 2017 թվականին եղել են (միլիոն տոննայով) ԱՄՆ (2,35), Չինաստան (1,60), Մերձավոր Արևելք (1,55), Եվրոպական Խորհուրդ և Նորվեգիա (0,60), Ռուսաստան և ԱՊՀ երկրներ (0,5), Հարավային Ամերիկա (0,35), Աֆրիկա (0,25) և Կանադա (0,20)։ Բարիտների 70%-ը օգտագործվում է գազի ու նավթի հորատանցքեր հորատելու համար,  15% -ը՝ բարիումական քիմիկատներ, 14% -ը՝ ավտոմոբիլային, շինարարական և ներկանյութերի արդյունաբերության մեջ որպես հավելանյութ և 1%-ը՝ այլ նպատակների համար ։
Նավթի և գազի հորատանցքեր
Համաշխարհային մասշտաբով բարիտի 69–77%-ը օգտագործվում է որպես ծանրացուցիչ հորատման աշխատանքների համար նախատեսված լուծույթների համար, նավթի ու գազի հետախուզման ժամանակ բարձր ճնշումներից և արտանետումներից խուսափելու համար։  Հորատանցքեր բացելիս հորատադուրն անցնում է տարբեր շերտերի միջով, որոնցից յուրաքանչյուրն ունի տարբեր բնութագրեր։ Ինչքան խորն է հորատանցքը, այնքան ավելի շատ բարիտ է պահանջվում ընդհանուր լածույթի տոկոսներով հաշված։ Բարիտի լրացուցւչ առավելությունը կայանում է նրանում, որ այն մագնիսացող չէ և այդպիսով չի խանգարում մագնիսական չափագրումներին, որոնք իրականացնում են հորատանցքում կամ հորատելու ժամանակ, կամ էլ առանց դրա։ Նավթի հորատանցքերում օգտագործվող բարիտը հանքաքարի տեսակից կախված կարող է լինել սև, կապույտ, դարչնագույն կամ մոխրագույն։ Այդ բարիտը ենթարկված է նուրբ մանրացման այնպես, որ նրա մասսայի ամենաքիչը 97%-ը կարող է անցնել 75 մկմ անցքեր ունեցող մաղով և մասսայի ոչ ավելին քան 30% -ը կարող է ունենալ 6մկմ-ից փոքր տրամագիծ։ Աղացած բարիտը պետք է լինի բավականին խիտ, որպեսզի նրա խտությունը կազմի 4,2 և ավել, բավականին փափուկ, որպեսզի չվնասի հորատադուրի եռակոն առանցքակալները, լինի քիմիապես իներտ և պարունակի մեկ կիլոգրամին բաժին հասնող 250միլիգրամից ոչ ավել լուծելի ալկալիական մետաղների աղեր ։
Այլ կիրառումներ
Բարիտն օգտագործվում է հավելումների ձևով մի շարք արտադրանքների մեջ՝ ներկեր, պլաստմասսաներ, ավտոմոբիլների ծածկույթներում՝ հարթ ու կոռոզիայի նկատմամբ կայուն դարձնելու նպատակով, ռադիացիայից պաշտպանող ցեմենտ, ապակի, կերամիկա, բժշկություն օրինակ՝ բարիումային փոշին նախքան կոնտրաստային ռենտգեն իրականացնելը, մարդատար ու բեռնատար ավտոմեքենաների շարժիչներում աղմուկը նվազեցնելու նպատակով։
Բարիտը մատակարվում է տարբեր ձևերով, և գինը կախված է նրա անցած վերամշակման փուլերից։ Բարձր գներ ունեն ինտենսիվ ֆիզիկական մշակում անցած նուրբ փոշիները, և լրացուցիչ գին՝ սպիտակության ու պայծառության համար ։
Բարիտն օգտագործվում է նաև քիմիական նյութերի արտադրությունում բարումի այլ միացություններ ստանալու համար, մասնավորապես բարիումի կարբոնատ (BaCO3), որն օգտագործվում է դիէլեկտրիկներում և հեռուստացույցների ու համակարգիչների համար լուսադիոդային (LED ) ապակիների պատրաստման նպատակով (պատմականորեն կաթոդ ճառագայթային խողովակներում)։
Պատմականորեն բարիտն օգտագործվել է շաքարավազի վերամշակման նպատակով բարիումի հիդրօքսիդ (Ba(OH)2) ստանալու համար, ինչպես նաև սպիտակ գունանյութ տեքստիլի, թղթի ու ներկերի արտադրություններում ։
Չնայած բարիտը պարունակում է թունավոր ծանր մետաղ բարիում, բայց և այնպես այն թունավոր չէ, քանի որ բարիտը ծայրահեղ անլուծելի է ջրում։
Բարիտը երբեմն օգտագործվում է ակնագործության մեջ որպես կիսաթանկարժեք քար ։
Ծանոթագրություններ
Կատեգորիա:Արդյունաբերական միներալներ Կատեգորիա:Միներալներ Կատեգորիա:Թանկարժեք քարեր
Ժան-Կլոդ Դեզիր
Ժան-Կլոդ Դեզիր (Jean-Claude Désir, ), 1960-70-ականների հայիթցի ֆուտբոլային կիսապաշտպան։
Հայտնի է Հյուսիսամերիկյան սոքերի լիգայի «Դետրոյթ Կուգուարս» (Detroit Cougars) և Հայիթիի առաջնության «Այգլ Նուա» (Aigle Noir AC) թիմերում ելույթներով։
Հղումներ
Կատեգորիա:Հայիթցի ֆուտբոլիստներ Կատեգորիա:1946 ծնունդներ Կատեգորիա:Ֆուտբոլի կիսապաշտպաններ
Վռամ Ե
Վռամ Ե (, պատմության մեջ նաև հայտնի է որպես Վահրամ Գուր) - Սասանյան Պարսկաստանի արքա 420/421 թթ-ից առ 439 թ։ Հազկերտ Ա և Շուշանդուխտի որդի։ Պարսկաստան է կանչել և գահընկեց արել Հայոց Արշակունյաց վերջին թագավոր՝ Արտաշես Դ-ին, ինչպես նաև Սահակ Պարթև կաթողիկոսին, որ չէր համաձայնել գործակցել հայոց նախարարների հետ՝ պարսից արքունիքի առջև Հայոց թագավորի դեմ բողոքելու։
Ծանոթագրություններ
Կատեգորիա:Սասանյան Պարսկաստանի արքաներ Կատեգորիա:Անձինք նամականիշերի վրա
Նովոե Սելո (գյուղ, Յարմոլինի շրջան)
Նովոե Սելո (Нове Село), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Նովոե Սելո գյուղում բնակվում էր 815 մարդ։ Բնակավայրը զբաղեցնում է 1239 կմ² տարածք։ Բնակչության խտությունը կազմում էր 657,79 մարդ/կմ²։
(4621) Տամբով
(4621) Տամբով (Tambov), աստերոիդ աստերոիդների հիմնական գոտում։ Հայտնաբերվել է 1979 թվականի օգոստոսի 27-ին Նիկոլայ Չեռնիխի կողմից Նաուչնիում ։
Միջին հեռավորությունը Արեգակից կազմում է 2,387001 ա. մ., առավելագույնը մոտենում է 1,8849 ա. մ. հեռավորության վրա և հեռանում 2,8891 ա. մ. ։ Արեգակի շուրջ մեկ ամբողջական պտույտ է կատարում 1347,03 երկրային օրվա ընթացքում, իր ուղեծրով շարժվելով միջինում 0,267255 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,05° անկյուն։
Արտաքին հղումներ
Կատեգորիա:1979 թվականին հայտնաբերված աստղագիտական մարմիններ Կատեգորիա:Նիկոլայ Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հաուտեն
Հաուտեն (Houten ), համայնք Նիդերլանդների Ուտրեխտ մարզում։ Տարածքը 55,71 կմ² է, բնակչությունը՝ 47.957 (2011 թ.)։ Մեկ շնչի տարեկան միջին եկամուտը 14.200 եվրո է։
Կատեգորիա:Ուտրեխտի համայնքներ
Ռայխսբրյուկե
Ռայխսբրյուկե (Reichsbrücke), Վիեննայի ամենահայտնի կամուրջը։ Այն միացնում է Մեքսիկոպլացը (Mexicoplatz) Վիեննայի Լեոպոլդշտադտ և Դոնաուշտադտ շրջաններին Դանուբի մյուս ափին, իսկ մեջտեղում փռված է Դոնաուինզելա արհեստական կղզին։ Կղզին ձգվում է քաղաքի առանցքով, որն անցում է կենտրոնից` Շտեֆանպլացից։ Կամուրջն ունի մեքենաների վեց գիծ, հետիոտների ու հեծանվորդների համար նախատեսված երկու գիծ։ Նրանով է անցնում մետրոյի առաջին գիծը։
Պատմություն
Ներկայիս Ռայխսբրյուկեի տեղում առաջին կամուրջը կառուցվել է 1872-1876 թվականներին և կոչվել Կրոնպրինց Ռուդոլֆի կամուրջ (Kronprinz-Rudolph-Brücke): Դա տեղի է ունեցել Դանուբի հունը Վիեննայում կարգավորելուց առաջ։ Գետի վրայով ձգվել է երկաթե ֆերմաներից կառուցված կամուրջը, իսկ Դանուբի երկու ափերից եղել են կամարաձև հատվածներ։ 1919 թվականին, երբ Ավստրիան դարձել է հանրապետություն, կամուրջը վերանվանվել է Ռայխսբրյուկե։
Մեծ ճգնաժամի ժամանակ գործազրկության մակարդակը նվազեցնելու նպատակով 1930-ական թվականներին որոշել են նույն տեղում անցկացնել կախովի կամուրջ։ Խնդրի ինժեներական կողմի լուծումը ստանձնել են ճարտարապետներ Զիգֆրիդ Տայսը (Siegfried Theiß) և Հանս Յակշը (Hans Jaksch), իսկ գեղարվեստական կողմը` Կլեմենս Հոլցմայստերը (Clemens Holzmeister): Հին կամուրջը հոսանքի ուղղությամբ ներքև են իջեցրել 26 մետրով (7 ժամից էլ պակաս ժամանակահատվածում), այնպես որ նոր կառույցը կարող էր կառուցվել նույն տեղում և չխանգարել երթևեկությանը։ Կախովի նոր կամուրջը (այն կառուցվել է 1934-1937 թվականներին) ուներ մեքենաների երթևեկության համար նախատեսված չորս գիծ, տրամվայի երկու գիծ և ամեն կողմում մեկական գիծ հետիոտների համար։
Երկրորդ համաշխարհային պատերազմի ժամանակ Ռեյխսբրյուկեն եղել է Վիեննայի միակ կամուրջը Դանուբի վրա, որը լուրջ վնասվածքներ չի ստացել։ Քաղաք մտած խորհրդային զինվորները օդուժ են իջեցրել Կայսերական կամրջի վրա` կանխելով նրա պայթեցումը նահանջող Վերմախտի զինվորականների կողմից։ Արդյունքում կամուրջը վերանվանվել է Կարմիրբանակային (Brücke der Roten Armee): 1948-1952 թվականներին կամուրջը վերակառուցվել է։
Փլուզում
1976 թվականի օգոստոսի 1-ի կիրակի օրը` գիշերվա ժամը հինգին, կամուրջը փլուզվել է` դառնալով մեկ մարդու մահվան պատճառ ։ Փլուզման ժամանակ վնասվել է բեռնատար մեկ մեքենա, վնասվել են մի քանի նավեր։ Նավագնացությունն ուղղվել է Դոնաուջրանցքի ուղղությամբ. արագ գործարկվել են ժամանակավոր երկու կամուրջներ ավտոմոբիլների ու տրամվայների երթևեկությունն ապահովելու համար։ Կամուրջներն օգտագործվել են հետագա չորս տարիներին։
Նոր կամրջի նախագծման ու կառուցման համար կազմակերպվել է միջազգային մրցույթ, որը շահել է ավստրիացի դրամատուրգ Յոհան Նեստրոյի անունը կրող ընկերությունը  ։ Շինարարությունը սկսվել է 1978 թվականին, իսկ նոր կամրջի բացումը կատարվել է 1980 թվականի նոյեմբերին։ Երկու տարի անց` 1982 թվականի սեպտեմբերի 3-ին, երկարատև փորձարկումներից հետո կամրջով թույլատրվել է Վիեննայի մետրոպոլիտենի առաջին գծի գնացքների երթևեկությունը։
Յուհան Սմուուլ
Յուհան Յուրայի Սմուուլ (Juhan Smuul, մինչև 1954 թ-ը՝ Յոհաննես Շմուուլ, 18 փետրվարի, 1922, Կոգուվա, Մուհու, Էստոնիա — 13 ապրիլի 1971, Տալլին, Էստոնական ԽՍՀ, ԽՍՀՄ), էստոնացի գրող, Էստոնական ԽՍՀ ժողովրդական գրող (1965)։ Լենինյան (1961) և Ստալինյան երրորդ աստիճանի (1952) մրցանակների դափնեկիր։
Կենսագրություն
Յուհան Սմուուլը ծնվել է 1922 փետրվարի 18-ին Մուհու շրջանի Կոգուվա գյուղում՝ ձկնորսի ընտանիքում։ 1936 թ. ավարտելով նախնական կրթությունը՝ սկսել է զբաղվել ձկնորսությամբ ու գյուղական տնտեսությամբ։ 1941 թ. զորակոչվել է բանակ, սակայն աչողջական խնդիրների պատճառով ռազմաճակատ չի ուղարկվել և 1944 թ. զորացրվել է։ 1943 թվականից աշխատակցել է էստոնական «Rahva Hääl» («Ժողովրդի ձայնը») թերթին, այնուհետև աշխատել է որպես «Մանգաղ և մուրճ» թերթի խմբագրի տեղակալ և «Պիոներ» ամսագրի խմբագիր։ Եղել է Էստոնիայի ԽՍՀ գրողների միության վարչության նախագահ (1953-1971), ԽՍՀՄ գրողների միության վարչության քարտուղար (1954-1971), Էստոնական ԽՍՀ գերագույն խորհրդի և ԽՍՀՄ V—VI գումարումների Գերագույն խորհուրդի պատգամավոր (1958-1966)։
Յուհան Սմուուլը մահացել է 1971 թ. ապրիլի 13-ին Տալլինում։
1971 թվականից էստոնացի վաստակաշատ գրողներին շնորհվում է Յուհան Սմուուլի անվան մրցանակ։ Թաղվել է Անտառային գերեզմանատանը։
Ստեղծագործությունը
Յուհան Սմուուլն ստեղծագործել սկսել է 1943 թ.։ Հրատարակել է էստոներեն բանաստեղծություների ժողովածուներ՝ «Դաժան երիտասարդություն» (1946), «Որ խնձորենիները ծաղկեն» (1951), պոեմներ՝ «Փոթորկի որդին», «Ինչի մասին էր խոսում ձկնորսը» (1947), «Կարմիր գնացք Կոգուվա գյուղից» (1947), «Յառվեսուուցի տղաների բրիգադը» (1948), «Պոեմ Ստալինին» (1949)։ Վերջին երկուսն ընդգրկվել են «Բանաստեղծություններ, պոեմներ» (1951) ժողովածուի մեջ։ Ռուսերեն լույս են տեսել «Բանաստեղծություններ», «Հատընտիր» ժողովածուները, ինչպես նաև «Էստոնական պոեմ» գիրքը։ «Ես կոմսոմոլ եմ» (1953) գիրքը նվիրված է Հայրենական Մեծ պատերազմին։ Յուհան Սմուուլը շատ է ճանապարհորդել. նրա ճանապարհորդական տպավորություններն արտացոլվել են «Սառցե գիրք» (1958), «Ճապոնական ծով, դեկտեմբեր» (1963) գրքերում։
Առավել լայն ճանաչում է ստացել որպես արձակագիր։ Գրել է նաև պիեսներ՝ «Ատլանտյան օվկիանոս» (բեմադրվել է 1956, հրատարակվել 1957), «Լեա» (1959), «Ցըինը Կիխնու կղզուց.. (1964), «Գնդապետի այրին...» (1965, բեմադրվել 1966) և «Պինգվինների կյանքը» (1969) պիեսներում Սմուուլն այլաբանական-գրոտեսկային ձևով քննարկել է ժամանակակից գաղափարախոսական, քաղաքական և բարոյական խնդիրներ։ Այս պիեսների հետ գեղարվեստորեն կապված է «Մենախոսություններ» (1968) երգիծական գիրքը։
Պարգևներ
Պարգևատրվել է Լենինի և 2 այլ շքանշաններով։
Արտաքին հղումներ
Կատեգորիա:Էստոնացի գրողներ Կատեգորիա:Խորհրդային գրողներ Կատեգորիա:ԽՍՀՄ ԳԽ 5-րդ գումարման պատգամավորներ Կատեգորիա:ԽՍՀՄ ԳԽ 6-րդ գումարման պատգամավորներ Կատեգորիա:20-րդ դարի բանաստեղծներ Կատեգորիա:Խորհրդային բանաստեղծներ Կատեգորիա:Տալլինի Անտառային գերեզմանատանը թաղվածներ Կատեգորիա:Խորհրդային սցենարիստներ Կատեգորիա:ԽՍՀՄ գրողների միության անդամներ Կատեգորիա:Բանաստեղծներ այբբենական կարգով
Զամբյուղախոտ
Զամբյուղախոտ, դողդողուն, շոնտև, դաշտավլուկազգիների (հացազգիներ) ընտանիքի բազմամյա կամ միամյա խոտաբույսերի ցեղ։
Կենսաբանական նկարագիր
Ցողունը մերկ է, կանգուն, բարձրությունը ՝ 10-100 սմ։ Տերևները գծաձև են։ Ընդհանուր ծաղկաբույլը հուրան է, հասկիկները՝ խոշոր, բազմածաղիկ։ Ծաղկում է մայիս-հուլիսին։ Պտուղը հատիկ է։ Կերաբույս է։ Գեղազարդիչ է։
Տեսակներ
Հայտնի է մոտ 10, ՀՀ-ում՝ 2 տեսակ՝
Տարածում
Տարածված է Լոռու, Տավուշի, Կոտայքի, Գեղարքունիքի և Սյունիքի մարզերում։ Աճում է անտառների բացատներում, ենթալպյան մարգագետիններում՝ բավարար խոնավության պայմաններում։
Արտաքին հղումներ
Կատեգորիա:Բույսեր այբբենական կարգով Կատեգորիա:Հացազգիներ
Աբդուլլահ բեն Համադ բեն Խալիֆա ալ-Սանի
Աբդուլլահ բեն Համադ բեն Խալիֆա ալ-Սանի (عبد الله بن حمد آل ثاني, ), Կատարի Էմիրի տեղեկալը։ Նա Կատարի հաջորդ Էմիրն է։ Ծնվել է՝ 1988 թվականի փետրվարի 9-ին ՝ Կատարի մայրաքաղաք Դոհայում։ 2014 թվականի նոյեմբեր-ից զբաղեցնում է Կատարի Էմիրի տեղակալի պաշտոնը։
Աղբյուրներ
Կատեգորիա:Պետության գործող ղեկավարներ
Լիստվենիչնայա (այլ կիրառումներ)
Լիստվենիչնայա, կարող է վերաբերել՝
28 (թիվ)
28 (քսանութ), բնական թիվ է
Պիչաևո (գյուղ, Պիչաևսկի շրջան)
Պիչաևո (Пичаево), գյուղ Ռուսաստանի Տամբովի մարզի Պիչաևսկի շրջանի կազմում։
Բնակչությունը վերջին գրանցված տվյալներով կազմում էր 3600 մարդ։